kalixlouiis/myanmar-wikipedia-corpus huggingface dataset:
အခြေခံသဘောတရား အသက်ကယ်လေအိပ်ကို ပါးလွှာသော နိုင်လွန်ဖြင့် ပြုလုပ်ကာ လေအိပ်ကာဗာ၏အောက်၌ အထပ်ထပ်ခေါက်၍ ထည့်သွင်းထားသည်။
ကာလတာရှည် ခေါက်ထားခြင်းကြောင့် လေအိပ်အသားခြင်း ပူးကပ်မသွားစေရန်နှင့် ပွန်းပိခြင်းများ မဖြစ်စေရန် အလွန်နူးညံ့သော လေအိပ်ပေါင်ဒါမှုန်မျာကို ထည့်သွင်း အသုံးပြုထားသည်။
အသက်ကယ်လေအိပ်၏အလုပ်လုပ်ပုံ အခြေခံသဘောတရားမှာ မောင်းနှင်နေရင်း မာကျောသည့် မျက်နှာပြင်တစ်ခုခုကို မော်တော်ကားဝင်တိုက်မိသဖြင့် ချက်ချင်းအရှိန်လျော့ကျခဲ့ပါက ယင်းကဲ့သို့ ပုံမှန်မဟုတ်သည့် ရုတ်တရက် အရှိန်ကျဆင်းခြင်းကို ခံစားသိရှိနိုင်သော အာရုံခံကိရိယာက လေအိပ်ကို လေအိပ်ကို လေဖြည့်သွင်းပေးမည့် ကိရိယာကို အလုပ်လုပ်စေခြင်းဖြင့် လေအိပ်ပွင့်ထွက်ဖောင်းကားလာခြင်း ဖြစ်သည်။
လေဖြည့်သွင်းမည့် ကိရိယာ ထဲတွင် ကြိုတင်ထည့်သွင်းထားသော ဆိုဒီယမ်အဇိုက် (Sodium Azide)နှင့် ပိုတက်ဆီယမ်နိုက်ထရိတ် (Potassium Nitrate)တို့သည် ထိခိုက်မှုအာရုံခံကိရိယာက သတင်းပေးပို့ချိန်တွင် ချက်ချင်းဓာတ်ပြုပြီး နိုက်ထရိုဂျင်ဓာတ်ငွေ့များကို ထွက်လာစေသည်။
ထိုနိုက်ထရိုဂျင်ဓာတ်ငွေ့များသည် လေအိပ်အတွင်းသို့ ပြင်းထန်သောအရှန်ဖြင့် တိုးဝင်ရောက်ကာ အသင်ကယ်လေအိပ်ကို တစ်နာရီလျှင် ကီလိုမီတာ ၃၂၀ နှုန်းဖြင့် ဖောင်းကားလာပြီး ထိခိုက်မှုအန္တရာယ် မဖြစ်စေရန် ခုခံကာကွယ်ပေးလိုက်သည်။
အသက်ကယ်လေအိပ်သည် ပူဖောင်းကဲ့သို့လေလုံမဟုတ်ဘဲ ပတ်ပတ်လည်တွင် အပေါက်များ ပါရှိသည့်အတွက် အရှိန်ပြင်းပြင်းတိုးဝင်လာသော နိုက်ထရိုဂျင်ဓာတ်ငွေ့များသည် အဆိုပါအပေါက်ငယ်များမှတစ်ဆင့် အပြင်ကိုထွက်ကုန်ကြသည်။
အထက်ပါဖြစ်စဉ်တစ်ခုလုံးသည် တစ်စက္ကန်၏ ဆယ်ပုံတစ်ပုံခန့်သာ ကြာမြင့်သည့်အတွက် ယာဉ်တိုက်မှုဖြစ်ပြီးသည်နှင့် လေအိပ်ဖောင်းထွက်လာသည်ကို သတိမပြုလိုက်မိတော့ဘဲ ပြားချပ်နေသည့် လေအိပ်ကိုသာ မြင်တွေ့ရတော့သည်။
လေအိပ်ပွင့်ထွက်ဖောင်းကားမှုကို မျက်စိတစ်မှိတ် လျှပ်တစ်ပြက်မျှပင်မကြာအောင် ဖန်တီးထားခြင်းမှာ ရှေ့မြင်ကွင်းကို ပိတ်ဆို့ကာရံထားမှု မရှိစေရန် ဖြစ်သည်။
အသက်ကယ်ခါးပတ်၏ အရေးပါမှု ဤနေရာတွင် သတိပြုရန်မှာ အသက်ကယ်လေအိပ်စတင်ဖောင်းပွနှုန်းသည် အံ့ဩဖွယ်ကောင်းအောင် အလွန်လျင်မြန်စွာ ဖြစ်ပေါ်ပြီးမှသာ တဖြည်းဖြည်းချင်း လျော့နည်းသွားမည်ဖြစ်သည့်အတွက် ထိုအခြေအနေတွင် လုံခြုံရေးခါးပတ်ကို ပတ်မထားခဲ့ပါက ရှေ့သို့ငိုက်သွားပြီး စတင်ပွင့်ထွက်လာသည့်လေအိပ်နှင့် ထိတွေ့ကာ အန္တရာယ်ဖြစ်နိုင်သည့်အချက်ဖြစ်သည်။
ထို့ကြောင့် ယာဉ်တိုက်မှုဖြစ်ပေါ်ပါက အသက်အန္တရာယ်ကို ကာကွယ်ပေးနိုင်သည့် အဆင့်မြင့်နည်းပညာတစ်ရပ်ဖြစ်သော အသက်ကယ်လေအိပ်၏ စွမ်းဆောင်ရည်ကို အပြည့်အဝရယူခံစားနိုင်ရန်အတွက် ထိုင်ခုံများတွင် တပ်ဆင်ထားသော လုံခြုံရေးခါးပတ်များကို မလွဲမသွေ ပတ်ထားကြရမည် ဖြစ်သည်။
အကိုးအကား သိပ္ပံစာရေးဆရာ ကိုကိုအောင်။
မော်တော်ကားနှင့် အသက်ကယ်လေအိပ် ဆောင်းပါး။
Automobile weakly car journal။
vol. 3, No. 29, November 14, 2014 Category:အိတ်များ။
thumbnail|ခင်မောင်ဝင်း၊ ဒေါက်တာ(၁၉၂၉-၂၀၁၁) ဒေါက်တာခင်မောင်ဝင်းကို ဦးညိမ်း၊ ဒေါ်ကြင်တို့က ၁၉၂၉ ခုနှစ်၊ အောက်တိုဘာလ ၇ ရက်တွင် မန္တလေးမြို့၌ မွေးဖွားသည်။
ဒေါက်တာခင်မောင်ဝင်း (ဒဿနဗေဒ)သည် မန္တလေးမြို့ရှိ တိုင်းချစ်အလွတ်ပညာသင်ကျောင်း၊ သံတဲကျောင်း၊ အစိုးရမူလတန်းလွန်ကျောင်း၊ ပရီယူနီဗာ စီတီကျောင်း၊ မန္တလေးဥပစာကောလိပ်တို့၌ ပညာသင်ယူသည်။
၁၉၅၀ ပြည့်နှစ်တွင် ရန်ကုန်တက္ကသိုလ်၌ ဒဿနိကဗေဒပထမနှစ် (ဂုဏ်ထူးတန်း) သို့ တက် ရောက်ပညာသင်ယူသည်။
၁၉၅၃ ခုနှစ်တွင် ရန်ကုန်တက္ကသိုလ်မှ ဝိဇ္ဇာ(ဂုဏ်ထူး)ဘွဲ့ကို ရရှိသည်။
၁၉၅၄ ခုနှစ်တွင် ယေးလ်တက္ကသိုလ်သို့ သွားရောက်ပညာသင် ယူသည်။
ယေးလ်တက္ကသိုလ်မှ ၁၉၅၆ ခုနှစ်တွင် မဟာဝိဇ္ဇာဘွဲ့နှင့် ၁၉၅၈ ခုနှစ်တွင် ပါရဂူဘွဲ့ကို ရရှိသည်။
ဒေါက်တာခင်မောင်ဝင်း(ဒဿနဗေဒ)သည် ၁၉၅၃ ခုနှစ်မှ ၁၉၆၄ ခုနှစ်အထိ ရန်ကုန်တက္ကသိုလ်၌ နည်းပြနှင့်ကထိကတာဝန်များကို ထမ်းဆောင်သည်။
၁၉၆၄ ခုနှစ်မှ ၁၉၇၂ ခုနှစ်အထိ ရန်ကုန်ဝိဇ္ဇာနှင့်သိပ္ပံ တက္ကသိုလ်၌ ဒဿနိကဗေဒပါမောက္ခအဖြစ် တာဝန်ထမ်းဆောင်သည်။
၁၉၇၂ ခုနှစ်မှ ၁၉၇၄ ခုနှစ်အထိ ပညာရေးတက္ကသိုလ်၌ ပါမောက္ခချုပ်အဖြစ် တာဝန်ထမ်းဆောင်သည်။
၁၉၇၄ ခုနှစ်တွင် ပညာရေးဝန်ကြီးဌာန ဝန်ကြီးအဖြစ် တာဝန်ပေးအပ်ခြင်းခံရပြီး ၁၉၈၀ ပြည့်နှစ်အထိ ဝန်ကြီးအဖြစ် တာဝန်ထမ်းဆောင်သည်။
၁၉၈၀ ပြည့်နှစ်တွင် နီပေါနိုင်ငံဆိုင်ရာ မြန်မာသံအမတ်ကြီးအဖြစ်တာဝန်ပေးအပ်ခြင်းခံရသည်။
၁၉၈၃ ခုနှစ်တွင် ပြင်သစ်နိုင်ငံဆိုင်ရာ မြန်မာသံအမတ်ကြီးအဖြစ် တာဝန်ပေးအပ်ခြင်းခံရသည်။
၁၉၈၃ ခုနှစ်မှ ၁၉၈၆ ခုနှစ်အထိ ပြင်သစ်နိုင်ငံဆိုင်ရာ မြန်မာသံအမတ်ကြီးအဖြစ် တာဝန်ထမ်းဆောင်စဉ် ယူနက်စကိုဆိုင်ရာ မြန်မာအမြဲတမ်းကိုယ်စားလှယ်၊ ဆွစ်ဇာလန်နိုင်ငံ၊ စပိန်နိုင်ငံနှင့် အယ်လ်ဂျီးရီးယားနိုင်ငံဆိုင်ရာ မြန်မာသံအမတ်ကြီးတာဝန်များကို ပူးတွဲထမ်းဆောင်သည်။
၁၉၈၆ ခုနှစ်မှ ၁၉၈၉ ခုနှစ်အထိ အိန္ဒိယနိုင်ငံဆိုင်ရာ မြန်မာသံအမတ်ကြီး အဖြစ် တာဝန်ထမ်းဆောင်စဉ် မောရစ်ရှပ်နိုင်ငံနှင့် အီရန်နိုင်ငံဆိုင်ရာ မြန်မာသံအမတ်ကြီးတာဝန်များကို ပူးတွဲထမ်းဆောင်သည်။
၁၉၈၉ ခုနှစ်တွင် သံအမတ်ကြီးအဖြစ်မှသက်ပြည့် အငြိမ်းစားယူသည်။
အငြိမ်းစားယူပြီးနောက် ရန်ကုန်တက္ကသိုလ်၊ ဒဿနိကဗေဒဌာန၊ ဂုဏ်ထူးဆောင်ပါ မောက္ခတာဝန်ကို ထမ်းဆောင်သည်။
ဒေါက်တာခင်မောင်ဝင်း(ဒဿနဗေဒ)သည် အခြေခံယုတ္တိဗေဒစာအုပ် (ဦးဆန်းလွင်နှင့်တွဲ၍)ဒဿနိကနှင့်စိတ်ပညာ ဆိုင်ရာစာတမ်းများ၊ အတွေးသစ် ကိုဖန်တီးသူများ၊ အနောက်တိုင်း ဒဿနအမြင်ကို မြန်မာမျက်စိဖြင့်ကြည့်ခြင်း၊ လူကိုယ်ကျင့်တရားနှင့် ဒဿနရှုထောင့်၊ ဒဿနကို မြတ်နိုးခြင်းစသော စာအုပ် များကို ရေးသားပြုစုသည်။
ဒေါက်တာခင်မောင်ဝင်း(ဒဿနဗေဒ) သည် ၁၉၈၂ ခုနှစ်တွင် နိုင်ငံတော်က ချီးမြှင့်သည့် နိုင်ငံ့ဂုဏ်ရည် ဘွဲ့ (ပထမဆင့်) ကု ိ ရရှိသည်။
ဒေါက်တာခင်မောင်ဝင်း (ဒဿနဗေဒ) သည် ၂၀၁၁ ခုနှစ်၊ ဇန်နဝါရီလ ၉ ရက်တွင် ရန်ကုန်မြို့၌ ကွယ်လွန်သည်။
ကွယ်လွန်ချိန်တွင် သားတစ်ဦး၊ သမီးတစ်ဦး၊ မြေးလေးဦးနှင့် မြစ်တစ်ဦးကျန်ရစ်သည်။
စွယ်စုံကျမ်းနှစ်ချုပ်(၂၀၁၂) ကိုးကား Category:မြန်မာ စာရေးဆရာများ‎ Category:မြန်မာ တက္ကသိုလ် ပါမောက္ခများ ကဏ္ဍ:မြန်မာ အမျိုးသား စာရေးဆရာများ။
thumbnail|ချိုးဖြူခင် (၁၉၃၉-၂၀၁၁) ကလောင်အမည် ချိုးဖြူခင် အမည်ခံ ဒေါက်တာမြင့်မြင့်သိန်းကို ဦးမြသိန်း၊ ဒေါ်အေးကြည်တို့က ၁၉၃၉ ခုနှစ်၊ ဖေဖော်ဝါရီလ ၂ ရက်တွင် ညောင်ဦးမြို့၌ မွေးဖွားသည်။
မွေးချင်းမောင်နှမ ကိုးဦးအနက်အကြီးဆုံးဖြစ်သည်။
ညောင်ဦးမြို့ အထက် တန်းကျောင်းမှ အထက် တန်းအောင်မြင်ခဲ့ပြီး ၁၉၆၄ ခုနှစ်တွင် ရန်ကုန် တက္ကသိုလ်မှ ဝိဇ္ဇာဘွဲ့၊ ၁၉၇၂ ခုနှစ်တွင် ဆိုဗီယက် ပြည်ထောင်စုမှ မူလတန်းကြိုပညာရေး ကလေးစိတ် ပညာဘာသာရပ်ဆိုင်ရာပညာရေး ပါရဂူဘွဲ့ရရှိသည်။
ဒိုက်ဦးမြို့နယ်တွင် အလယ်တန်းပြဆရာမ အဖြစ် စတင်အမှုထမ်းခဲ့သည်။
ထို့နောက် အထက်တန်း ပြဆရာမအဖြစ် ရာထူးတိုးမြှင့်တာဝန်ပေးအပ်ခြင်းခံရသည်။
ထိုမှတစ်ဆင့် လူမှုဝန်ထမ်းဦးစီးဌာနသို့ ကူးပြောင်းတာဝန်ထမ်းဆောင်ခဲ့သည်။
လူမှုဝန်ထမ်း ဦးစီးဌာနတွင် ဒုတိယကျောင်းအုပ်၊ ကျောင်းအုပ်၊ အုပ်ချုပ်ရေးမှူး၊ ဦးစီးအရာရှိ၊ လက်ထောက်ညွှန်ကြား ရေးမှူးတာဝန်များ အဆင့်ဆင့်ထမ်းဆောင်ခဲ့သည်။
အငြိမ်းစားယူပြီးနောက် မူလတန်းကြိုသင်တန်း ကျောင်းများတွင် အကြံပေးပုဂ္ဂိုလ်အဖြစ် ဆက်လက် တာဝန်ထမ်းဆောင်ခဲ့ပြီး ဒိုက်ဦးမြို့ အထက်တန်းကျောင်း ၏ အာစရိယပူဇော်ပွဲတွင် ကန်တော့ခံ ဆရာမကြီး ဖြစ်သည်။
အင်္ဂလိပ်ဘာသာနှင့် ရုရှားဘာသာတို့မှ ဆောင်းပါး၊ ဝတ္ထုတို၊ ဝတ္ထုရှည်၊ ပြဇာတ်၊ ပုံပြင်များကို ဘာသာပြန်ရေးသားခြင်းနှင့် ပင်ကိုရေးဝတ္ထုတို၊ ဝတ္ထု ရှည်၊ ဆောင်းပါးများရေးသားခဲ့သည်။
၁၉၈၃ ခုနှစ်တွင် "စိန်ဖြင့်ပြုလုပ်သော နှလုံးသားနှင့်အခြားဝတ္ထုတို များ"စာမူဖြင့် ဝတ္ထုတိုပေါင်းချုပ်ဘာသာရပ်၌ စာပေ ဗိမာန်စာမူဆု ဒုတိယဆုရရှိခဲ့သည်။
စာပေလောကနှင့် ကလေးသူငယ်ဖွံ့ဖြိုးတိုးတက်ရေးအတွက် စာပေများ ရေးသားခြင်းနှင့် သင်တန်းပို့ချခြင်းကို ကွယ်လွန်ချိန် အထိ ဆောင်ရွက်ခဲ့သည်။
ချိုးဖြူခင် ၏ ကလောင်ခွဲ များမှာ ဒေါက်တာမြင့်မြင့်သိန်းနှင့် မမကြီးဖြစ်သည်။
ချိုးဖြူခင်သည် ၂၀၁၁ ခုနှစ်၊ ဇွန်လ ၂၆ ရက်တွင် ရန်ကုန်မြို့၌ ကွယ်လွန်သည်။
စွယ်စုံကျမ်းနှစ်ချုပ်(၂၀၁၂) ကိုးကား ကဏ္ဍ:မြန်မာ အမျိုးသမီး စာရေးဆရာများ ကဏ္ဍ:မြန်မာ စာရေးဆရာများ။
thumb|ပြည်ထောင်စုကျော်နိုင် (၁၉၂၄-၂၀၁၁) ပြည်ထောင်စုကျော်နိုင်ကို ဦးမောင်ကြီး၊ ဒေါ်စိန်ခိုင်တို့က ၁၉၂၄ ခုနှစ်၊ မေလ ၁၉ ရက်တွင် ဧရာဝတီတိုင်းဒေသကြီး၊ ဖျာပုံမြို့၌ မွေးဖွားသည်။
မွေးချင်းညီအစ်ကိုနှစ်ဦးရှိသည့်အနက် အငယ်ဖြစ်ပြီး အမည်ရင်းမှာ ဦးအေးမြင့်ဖြစ်သည်။
ပြည်ထောင်စုကျော်နိုင်သည် ဟာသသရုပ်ဆောင်အေးမြင့်အမည်ဖြင့် ရုပ်ရှင်နှင့်ပြဇာတ်များ၌ ဝင်ရောက်သရုပ်ဆောင်ခဲ့ပြီး ပြန်ကြားရေးဌာန၌ လက်ထောက်ပြည်သူ့ဆက်ဆံရေးအရာရှိ(APRO) အဖြစ် မြိတ်မြို့၊ ထားဝယ်မြို့၊ ရန်ကုန်မြို့နှင့် ခန္တီးမြို့များ၌ တာဝန်ထမ်းဆောင်ခဲ့ကာ အငြိမ်းစားယူခဲ့သည်။
ပြည်ထောင်စုကျော်နိုင်အမည်ဖြင့် ၁၉၆၅ ခုနှစ်ခန့်မှစ၍ ပြည်ထောင်စုသတင်းစာတိုက်၌ ရုပ်ရှင်သတင်း၊ ဇာတ်သဘင်သတင်း၊ ဂီတသတင်းဆိုင်ရာ တာဝန်ခံအယ်ဒီတာအဖြစ် တာဝန်ထမ်းဆောင်ခဲ့သည်။
ဗိုလ်တထောင်သတင်းစာတိုက်၌ တာဝန်ထမ်းဆောင်ရင်း ရုပ်ရှင်လောကသို့ ပြန်လည်ဝင်ရောက်ခဲ့သည်။
မေတ္တာပန်းဥယျာဉ်၊ တိမ်လွှာမို့မို့လွင်၊ ကျောက်မဲအကျဉ်းသားစသည့် ရုပ်ရှင်ဇာတ်ကားပေါင်း ၁၀ဝ ခန့်၌ ပါဝင်သရုပ်ဆောင်ခဲ့ပြီး "မြမျိုးမြင့်မှန်" ဇာတ်ကားကို နောက်ဆုံးရိုက်ကူးခဲ့သည်။
ထို့ပြင် မြန်မာနိုင်ငံရုပ်ရှင်အစည်းအရုံး အတွင်းရေးမှူးတာဝန်ကို ထမ်းဆောင်ခဲ့သည်။
ပြည်ထောင်စုကျော်နိုင်သည် ၂၀၁၁ ခုနှစ်၊ ဇွန်လ ၂၇ ရက်တွင် ရန်ကုန်မြို့၌ ကွယ်လွန်သည်။
ကွယ်လွန်ချိန်တွင် ဇနီးဒေါ်မြနု၊ သားတစ်ဦး၊ သမီးတစ်ဦးနှင့် မြေး ၁၁ ဦးကျန်ရစ်သည်။
စွယ်စုံကျမ်းနှစ်ချုပ်(၂၀၁၂) ကိုးကား Category:မြန်မာ အမျိုးသား ရုပ်ရှင်သရုပ်ဆောင်များ Category:၁၉၂၄ မွေးဖွားသူများ Category:၂၀၁၁ ကွယ်လွန်သူများ။
thumbnail|ဦးဘိုသင်း(၁၉၃၀-၂၀၁၁) ဘိုသင်း၊ ဦး(၁၉၃၀-၂၀၁၁) ဦးဘိုသင်းကို ဦးသန့် (ခ) ဦးတာရဲ၊ ဒေါ်ကြင်တို့က ၁၉၃၀ ပြည့်နှစ်၊ ဖေဖော်ဝါရီ လ ၁၃ ရက်တွင် မန္တလေးမြို့ ချမ်းအေးသာဇံ ရပ်ကွက်၌ မွေးဖွားသည်။
ငယ်စဉ်က မန္တလေးမြို့ မစ်ရှင်ကျောင်း၊ စိန်မေရီ၊ ဗုဒ္ဓသာသနနုဂ္ဂဟကျောင်းတို့၌ စတုတ္ထတန်း အထိ ပညာသင်ကြားခဲ့သည်။
ဒုတိယကမ္ဘာစစ်အပြီး ၁၉၄၆ ခုနှစ်တွင် တိုင်း ချစ်သတင်းစာပိုင်ရှင် သခင်သိန်းဆွေနှင့် စာရေးဆရာမ ဒေါ်မြမြ (B.A.D.T)က အလွတ်ပညာသင်အဖြစ် သီးသန့်ခေါ်ယူကာ စာပေသင်ကြားပေးခဲ့သည်။
၁၉၄၉ ခုနှစ်တွင် တက္ကသိုလ်ဝင်တန်းအောင်မြင်ခဲ့သည်။
၁၉၄၉ ခုနှစ်၊ ဇွန်လတွင် မန္တလေးကောလိပ်၌ ပထမနှစ်တက်ရောက်ခဲ့ပြီး ၁၉၅၁ ခုနှစ်၊ မတ်လတွင် ဝိဇ္ဇာဘွဲ့ကိုရရှိခဲ့သည်။
၁၉၅၄ ခုနှစ်တွင် ရန်ကုန် ပညာရေးတက္ကသိုလ် မဟာပညာရေးဌာန၌ နည်းပြသင်တန်း နှစ်နှစ်တက်ရောက်ခဲ့သည်။
၁၉၅၆ ခုနှစ်တွင် B.Ed ဘွဲ့ရရှိခဲ့သည်။
၁၉၆၃ ခုနှစ်တွင် မဟာဝိဇ္ဇာ (မြန်မာစာ)ဘွဲ့ကို ရရှိခဲ့သည်။
၎င်း၏ မဟာဝိဇ္ဇာဘွဲ့ယူကျမ်းမှာ ရှေးခေတ် မြန်မာမင်းများ စည်းရုံးမှုနှင့် အရေးတော်ပုံဖြစ်သည်။
ဦးဘိုသင်းသည် ၁၉၅၃ ခုနှစ်၌ မန္တလေး ဒီဂရီကောလိပ်၊ သမိုင်းဌာန (ရာဇဝင်ဌာန)၌ နည်းပြ ဆရာအဖြစ်လည်းကောင်း၊ ၁၉၅၆ ခုနှစ်တွင် မန္တလေးတက္ကသိုလ် မြန်မာစာဌာန၌ နည်းပြဆရာအဖြစ် လည်းကောင်း၊ ၁၉၅၈ ခုနှစ်တွင် မကွေးဥပဇာကောလိပ် မြန်မာစာဌာန၌ လက်ထောက်ကထိက (ဌာနမှူး) အဖြစ် လည်းကောင်း၊ ၁၉၅၉ ခုနှစ်တွင် မန္တလေးတက္ကသိုလ် မြန်မာစာဌာန၌ လက်ထောက်ကထိကအဖြစ်လည်းကောင်း၊ ၁၉၆၄ ခုနှစ်တွင် မန္တလေးတက္ကသိုလ် မြန်မာစာဌာန၌ ကထိကအဖြစ်လည်းကောင်း၊ ၁၉၆၇ ခုနှစ်တွင် ဂျာမန်ဒီမိုကရက်တစ် သမ္မတနိုင်ငံကားလ်မာ့စ် တက္ကသိုလ်၌ ဧည့်ပါမောက္ခအဖြစ်လည်းကောင်း၊ ၁၉၆၉ ခုနှစ်တွင် မန္တလေးတက္ကသိုလ် မြန်မာစာဌာန၌ ကထိက အဖြစ်လည်းကောင်း၊ ၁၉၇၂ ခုနှစ်တွင် မကွေးကောလိပ် မြန်မာစာဌာန၌ ကထိက(ဌာနမှူး)အဖြစ်လည်းကောင်း၊ ၁၉၇၇ ခုနှစ်တွင် ရန်ကုန်ပညာရေးတက္ကသိုလ် မြန်မာစာဌာန၌ ကထိက(ဌာနမှူး)အဖြစ်လည်းကောင်း၊ ၁၉၈၅ ခုနှစ်တွင် ရန်ကုန်တက္ကသိုလ်မြန်မာစာဌာန၌ တွဲဖက် ပါမောက္ခအဖြစ်လည်းကောင်း၊ ၁၉၈၆ ခုနှစ်တွင် အမေရိကန်ပြည်ထောင်စု ဟာဝိုင်ယီတက္ကသိုလ်၌ ဧည့်ပါမောက္ခအဖြစ်လည်းကောင်း၊ ၁၉၈၆ ခုနှစ်တွင် ရန်ကုန်တက္ကသိုလ် မြန်မာစာဌာန၌ ပါမောက္ခအဖြစ် လည်းကောင်း၊ ၁၉၈၉ ခုနှစ်တွင် ရန်ကုန်ပညာရေး တက္ကသိုလ်၌ ဒုတိယပါမောက္ခချုပ်အဖြစ်လည်းကောင်း တာဝန်ထမ်းဆောင်ခဲ့ပြီး ၁၉၉၀ ပြည့်နှစ်၊ ဖေဖော်ဝါရီလတွင် ဝန်ထမ်းဘဝမှ အငြိမ်းစားယူခဲ့ သည်။
အငြိမ်းစားယူပြီးနောက် ရန်ကုန်ပညာရေး တက္ကသိုလ်တွင် အကြံပေးအရာရှိအဖြစ် ဆက်လက် တာဝန်ထမ်းဆောင်ခဲ့သည်။
ဦးဘိုသင်းသည် မြန်မာစာဌာနတွင် တာဝန် ထမ်းဆောင်ရင်း မဂ္ဂဇင်း၊ စာစောင်များ၌ ဆောင်းပါး ၅ ပုဒ်၊ သုတေသနစာတမ်း ၁ စောင်၊ မြန်မာစာရေးရာစာအုပ် ၂ အုပ်၊ မြန်မာစာပေနှင့် မြန်မာ့ယဉ်ကျေးမှုဆိုင်ရာ ဆောင်းပါးများ၊ အခြေခံပညာအထက်တန်းအဆင့် မြန်မာကဗျာသင်ကြားရေးနှင့် ပိတောက်ရွှေဝါ အခြေခံပညာအလယ်တန်းအဆင့် မြန်မာကဗျာ သင်ကြားရေး စာအုပ်တို့ကို ရေးသားထုတ်ဝေခဲ့သည်။
ထို့အပြင် မြန်မာစာဌာန၏ မဟာဝိဇ္ဇာကျမ်း ၃၀ အတွက် သဘာပတိအဖြစ်လည်းကောင်း၊ ကျမ်းပေါင်း ၁၅ စောင်အတွက် ပြင်ပစာစစ်အဖြစ်လည်းကောင်း တာဝန် ထမ်းဆောင်ခဲ့သည်။
ဦးဘိုသင်းသည် ကွယ်လွန်ချိန်အထိ မြန်မာစာ ပါရဂူတန်း၊ ကြီးကြပ်မှုကော်မတီအဖွဲ့ဝင်၊ မြန်မာနိုင်ငံဝိဇ္ဇာနှင့် သိပ္ပံပညာရှင်အဖွဲ့ဝင်အဖြစ်ဆောင်ရွက်ခဲ့ပြီး မြန်မာစာ သက်ကြီးဆရာကြီးများ အပူဇော်ခံပုဂ္ဂိုလ် အဖြစ်လည်း ကန်တော့ခံခဲ့သည်။
ဦးဘိုသင်းသည် ၂၀၁၁ ခုနှစ်၊ စက်တင်ဘာလ၊ ၂၅ ရက်တွင် ဆာကူရာအထူးကုဆေးရုံ၌ ကွယ်လွန်ခဲ့သည်။
ကွယ်လွန်ချိန်တွင် ဇနီး ဒေါ်ယဉ်ဌေးနှင့် သမီး ၃ ယောက်၊ မြေးနှစ်ယောက်နှင့် မြစ်တစ်ယောက် ကျန်ရစ်သည်။
စွယ်စုံကျမ်းနှစ်ချုပ်(၂၀၁၂) ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ တက္ကသိုလ် ပါမောက္ခများ ကဏ္ဍ:မြန်မာ စာရေးဆရာများ။
သောင်းထွဋ်၊ ဦး(၁၉၂၈-၂၀၁၁) ဦးသောင်းထွဋ်ကို ရှေ့နေ ဦးကျော်ဖေ၊ ဒေါ်သန်းခင်တို့က ၁၉၂၈-ခုနှစ်၊ မေလ ၄ ရက်တွင် ဧရာဝတီတိုင်း (ယခု ဧရာဝတီတိုင်းဒေသကြီး) မြန်အောင်မြို့၌ မွေးဖွား ခဲ့သည်။
မွေးချင်း ၈ ဦးရှိသည့်အနက် ဦးသောင်းထွဋ်မှာ ဆဋ္ဌမမြောက်သားဖြစ်သည်။
၁၉၄၆ ခုနှစ်တွင် မြန်အောင် A.V.Govt.High School မှ အထက်တန်းအောင်မြင်ခဲ့သည်။
၁၉၅၀ပြည့်နှစ်တွင် ရန်ကုန်တက္ကသိုလ်မှ B.A ဘွဲ့ရရှိခဲ့သည်။
အထူးပြုဘာသာများမှာ ဘောဂဗေဒ၊ သမိုင်းနှင့် အင်္ဂလိပ်စာတို့ဖြစ်သည်။
၁၉၅၆ ခုနှစ်တွင် B.Ed ဘွဲ့ကို ပညာရေးလမ်းညွှန်ဘာသာရပ်ဖြင့် အောင်မြင်ရရှိခဲ့ သည်။
၁၉၅၉ ခုနှစ်တွင် အမေရိကန်ပြည်ထောင်စု အင်ဒီယားနားတက္ကသိုလ်မှ မဟာပညာရေးသိပ္ပံဘွဲ့ (M.S.in Education)ရရှိခဲ့သည်။
၁၉၅၀ ပြည့်နှစ်တွင် မြန်အောင်မြို့အစိုးရ အထက်တန်းကျောင်း၌ အထက်တန်းပြဆရာအဖြစ် စတင်တာဝန်ထမ်းဆောင်ခဲ့သည်။
၁၉၅၆ ခုနှစ်မှ ၁၉၅၈ ခုနှစ်အထိ မြန်အောင်မြို့ နိုင်ငံတော်အထက်တန်း ကျောင်းတွင် ကျောင်းအုပ်အဖြစ်ဆောင်ရွက်ခဲ့ပြီး ၁၉၅၉ ခုနှစ်မှ ၁၉၆၁ ခုနှစ်အထိ ရန်ကုန်မြို့ ကန်တော်ကလေး ကျောင်းတွင် ကျောင်းအုပ်တာဝန်ထမ်းဆောင်ခဲ့သည်။
၁၉၆၁ ခုနှစ်မှ ၁၉၆၃ ခုနှစ်အထိ ပညာမင်းကြီး ရုံး၌ လက်ထောက်သုတေသနအရာရှိအဖြစ်လည်း ကောင်း၊ ၁၉၆၃ ခုနှစ်မှ ၁၉၆၅ ခုနှစ်အထိ ပညာရေး ဝန်ကြီးရုံးတွင် အတွင်းဝန်ကလေးအဖြစ်လည်းကောင်း၊ ၁၉၆၅ ခုနှစ်မှ ၁၉၆၈ ခုနှစ်အထိ ပညာရေးသုတေသန ဗျူရို (ယခုမြန်မာနိုင်ငံ ပညာရေးသုတေသနအဖွဲ့ဦးစီး ဌာန) တွင် သုတေသနအရာရှိအဖြစ်လည်းကောင်း၊ ၁၉၆၈ ခုနှစ်မှ ၁၉၇၇ ခုနှစ်အထိ ပညာညွှန်ကြားရေး ဝန်ရုံးတွင် လက်ထောက်ညွှန်ကြားရေးဝန်အဖြစ် လည်းကောင်း၊ ၁၉၇၇ ခုနှစ်မှ ၁၉၇၈ ခုနှစ်အထိ အခြေခံ ပညာဦးစီးဌာနတွင် ညွှန်ကြားရေးမှူးအဖြစ်လည်း ကောင်း၊ ၁၉၇၈ ခုနှစ်မှ ၁၉၈၅ ခုနှစ်အထိ ပညာရေး တက္ကသိုလ် (ရန်ကုန်)တွင် ပါမောက္ခချုပ်အဖြစ်လည်း ကောင်း၊ ၁၉၈၅ ခုနှစ်မှ ၁၉၈၈ ခုနှစ်အထိ ပညာရေး ဝန်ကြီးဌာနတွင် ဒုတိယဝန်ကြီးအဖြစ်လည်းကောင်း တာဝန်ထမ်းဆောင်ခဲ့သည်။
နှင်းဆီကုန်းဘိုးဘွား ရိပ်သာတွင် ဒုတိယဥက္ကဋ္ဌအဖြစ် လည်းကောင်း၊ နာယကအဖြစ်လည်းကောင်း ဆောင်ရွက်ခဲ့သည်။
၁၉၄၈ ခုနှစ်တွင် (သောင်းထွဋ်၊ရန်ကုန် တက္ကသိုလ်) ကလောင်အမည်ဖြင့် 'မျက်မှောက်သတင်း စာတွေ ဖတ်ရတာ' ဟူသောဆောင်းပါးဖြင့် စာပေနယ် ထဲသို့စတင်ဝင်ရောက်ခဲ့သည်။
၁၉၄၈ ခုနှစ်မှ ၁၉၅၀ ပြည့်နှစ်အထိ ဂျာနယ်ကျော်၏ရန်ကုန်တက္ကသိုလ် သတင်းထောက်အဖြစ်ဆောင်ရွက်ခဲ့ပြီး ၁၉၅၄ ခုနှစ်မှ ၁၉၅၆ ခုနှစ်ကာလများအတွင်း သတင်းစာများနှင့် မဂ္ဂဇင်းအချို့တို့တွင် ပညာရေးဆောင်းပါးများရေးသား ခဲ့သည်။
၁၉၆၀ ပြည့်နှစ်မှစ၍ ပညာတန်ဆောင်၏ ပင်တိုင်ဆောင်းပါးရှင်ဖြစ်ခဲ့သည်။
၁၉၆၄-၆၅ ခုနှစ် တွင် တေဇစာစောင်နှင့် ဒို့ကျောင်းသားစာစောင်တို့တွင် စာတည်းအဖွဲ့ဝင်အဖြစ်နှင့် ပြည်မြန်မာစာစောင်၏ တာဝန်ခံစာတည်းအဖြစ် ဆောင်ရွက်ခဲ့သည်။
ပညာ လောကစာစောင်တွင်လည်း ၁၉၇၀ ပြည့်နှစ်မှ ၁၉၈၅ ခုနှစ်အထိ စာတည်းအဖွဲ့ဝင်အဖြစ် ဆောင်ရွက်ခဲ့သည်။
ရန်ကုန်တိုင်း(ယခု ရန်ကုန်တိုင်းဒေသကြီး) ဗဟန်း မြို့နယ် စာပေလုပ်သားအဖွဲ့၏ ဥက္ကဋ္ဌတာဝန်ကိုလည်း သက်တမ်းနှစ်ကြိမ်အထိ ထမ်းဆောင်ခဲ့သည်။
ဆရာ ဦးသောင်းထွဋ်၏ ထုတေ်ဝခဲ့ပြီးသော လုံးချင်းစာအုပ် Literacy Movement in the Socialist Republic of the Union of Burma, UNESCO Regional Office,Bangkok-1978, Burmese Way to Literacy, UNESCO Paris-1984, မြန်မာ့ပညာရေးရှုခင်း (၂၀၀၀ ပြည့်နှစ် ပညာတန်ဆောင်အထူးထုတ် )၊ Getting To Know Pyinnya Tazaung-2004 တို့ဖြစ်သည်။
ထို့အပြင် ဆရာဦးသောင်းထွဋ်သည် ဆောင်းပါးများနှင့် စာတမ်း ပေါင်း ၃၀၀ ခန့် ရေးသားခဲ့ပြီးဖြစ်သည်။
၂၀၀၀ ပြည့်နှစ်တွင် မြန်မာ့ပညာရေးရှုခင်းစာအုပ်ဖြင့် အမျိုးသားစာပေဆု (သုတပဒေသာ-ဝိဇ္ဇာ) ကို ဆွတ်ခူးရရှိခဲ့သည်။
၎င်း၏ ကလောင်အမည်များမှာ ဦးသောင်းထွဋ်၊ ဦးစေတနာ၊ ဦးပညာ၊ ထိပ်တန်းမောင်၊ တက္ကသိုလ် ရောင်နီ၊ သောင်းထွဋ်နှင့် အငြိမ်းစားအင်္ဂလိပ်စာဆရာ တို့ဖြစ်သည်။
ပညာတန်ဆောင် တွင်လည်း အုပ်ချုပ်ရေး အဖွဲ့ဝင်အဖြစ် ၁၉၇၂ ခုနှစ်မှ ၁၉၈၂ ခုနှစ်အထိ လည်းကောင်း၊ ၁၉၉၂ ခုနှစ်မှ ၁၉၉၉ ခုနှစ်အထိ လည်းကောင်း ဆောင်ရွက်ခဲ့ပြီး ဒုတိယဥက္ကဋ္ဌအဖြစ် ၁၉၈၂ ခုနှစ်မှ ၁၉၈၅ ခုနှစ်အထိနှင့် ၁၉၉၉ ခုနှစ်မှ ကွယ်လွန်ချိန်အထိ ဆောင်ရွက်ခဲ့သည်။
ဆရာ ဦးသောင်းထွဋ်သည် ၂၀၀၄ ခုနှစ် ကမ္ဘာ့ဆရာများနေ့ အထိမ်းအမှတ် ဂုဏ်ထူးဆောင် ပုဂ္ဂိုလ်များ ရွေးချယ်ရေးအစီအစဉ်တွင် ဂုဏ်ထူးဆောင် ပုဂ္ဂိုလ်ကြီးအဖြစ် ဂုဏ်ပြုခံခဲ့ရသည်။
ထို့အပြင် မြန်မာ နိုင်ငံစာပေနှင့် စာနယ်ဇင်းအဖွဲ့၏ ကန်တော့ခံပုဂ္ဂိုလ် လည်းဖြစ်သည်။
ဇနီး ဒေါ်ညွန့်ညွန့်နှင့် ၁၉၅၈ ခုနှစ်တွင် လက်ထပ်ခဲ့ပြီး သားသမီးထွန်းကားခြင်းမရှိပေ။
ဆရာ ဦးသောင်းထွဋ်သည် အသက် ၈၄ နှစ်အရွယ် ၂၀၁၁ ခုနှစ်၊ ဩဂုတ်လ ၈ ရက်တွင် ရွှေဂုံတိုင်အထူးကု ဆေးရုံကြီး၌ ကွယ်လွန်သည်။
စွယ်စုံကျမ်းနှစ်ချုပ်(၂၀၁၂) ကိုးကား ကဏ္ဍ:မြန်မာ အမျိုးသား စာရေးဆရာများ ကဏ္ဍ:အမျိုးသားစာပေဆုရှင်များ ကဏ္ဍ:မြန်မာ စာရေးဆရာများ။
သိန်းညွန့်၊ ဒေါက်တာ(ပါမောက္ခ)(၁၉၃၂-၂၀၁၁) ပါမောက္ခဒေါက်တာသိန်းညွန့်ခေါ် ကဗျာဆရာညွန့်ဝေ(ကသာ)ကို တောအုပ်ကြီး ဦးလေးမောင်၊ ဒေါ်အိမ်တို့က ၁၉၃၂ ခုနှစ်၊ ဩဂုတ်လ ၁၂ ရက်တွင် တောင်တွင်းကြီးမြို့၌ မွေးဖွားသည်။
မွေးချင်းခြောက်ဦးအနက် တတိယမြောက်သားဖြစ်သည်။
ပါမောက္ခ ဒေါက်တာသိန်းညွန့်သည် တောင်တွင်းကြီးမြို့ဇာတိဖြစ်သော်လည်း ကသာမြို့၌ ပညာသင်ယူကြီးပြင်းခြင်းကြောင့် ကလောင်နာမည်ကို ညွန့်ဝေ(ကသာ)ဟု ခံယူသည်။
အသက် ၁၅ နှစ်သား အရွယ် အဋ္ဌမတန်းကျောင်းသားဘဝတွင် သတင်းစုံ ဂျာနယ်၌ ပထမဆုံး ပုံနှိပ်ကဗျာဖော်ပြခံရသည်မှ အစပြု၍ ပဒေသာ၊ ရှုမဝ၊ ငွေတာရီ၊ မြဝတီ၊ သွေးသောက်စသည့် မဂ္ဂဇင်းများ၌ ကဗျာများရေးသား ပြီး စာပေလောကသို့ ဝင်ရောက်သည်။
ဒေါက်တာသိန်းညွန့် ပါမောက္ခဒေါက်တာသိန်းညွန့်သည် ၁၉၆၇ ခုနှစ်တွင် 'သိမှတ်ဖွယ်ရာဆေးပညာ' စာအုပ်၊ ၁၉၉၂ ခုနှစ်တွင် 'ဇော' ဆေးပညာပေးဝတ္ထုရှည်စာအုပ်၊ 'စိတ်ပြ တင်း' ကဗျာများစာအုပ်၊ ၁၉၉၈ ခုနှစ်တွင် 'ရင်မှ ဆင်းသောမြစ်တစ်စင်း' စာအုပ်နှင့် ၂၀၀၉ ခုနှစ်တွင် လည်ပြန်အငဲ့ စာအုပ်စသည့် လုံးချင်းစာအုပ် ငါးအုပ်နှင့် ကဗျာပုဒ်ရေ ၁၀၀ ကျော် ရေးသားသူဖြစ်သည်။
၁၉၉၂ ခုနှစ် အမျိုးသားစာပေဆု (ကဗျာဆု) ကို 'စိတ်ပြတင်း' ကဗျာများ စာအုပ်ဖြင့် ဆွတ်ခူးရရှိသည်။
၂၀၀၈ ခုနှစ် တွင် နိုင်ငံတော်က ချီးမြှင့်သော ဝိဇ္ဇာပညာထူးချွန်ဆု (ဒုတိယဆင့်)ကို ရရှိသည်။
၂၀၀၉ ခုနှစ်တွင် ပခုက္ကူ ဦးအုံးဖေတစ်သက်တာစာပေဆု ချီးမြှင့်ခြင်းခံရသည်။
ပါမောက္ခဒေါက်တာသိန်းညွန့်သည် ဆရာဝန် ဘွဲ့ (M.B.,B.S) ရရှိပြီးနောက် ၁၉၆၇ ခုနှစ်မှ ၁၉၇၀ ပြည့်နှစ် အထိ ရုရှားနိုင်ငံ မော်စကိုဆေးပညာတက္ကသိုလ် တက်ရောက်ပြီး Plastic Surgery ပါရဂူဘွဲ့ရရှိသည်။
၁၉၉၂ ခုနှစ်တွင် အစားထိုးပြုပြင်ခွဲစိတ်မှုနှင့် မျက်နှာ မေးရိုးခွဲစိတ်ကုဆရာဝန်ကြီးအဖြစ်မှ အငြိမ်းစားယူသည်။
ပါမောက္ခဒေါက်တာသိန်းညွန့်သည် သက်ပြည့် အငြိမ်းစားယူပြီးနောက် ၂၀၀၅ ခုနှစ်အထိ ကျန်းမာရေး ဝန်ကြီးဌာန အကြံပေးပုဂ္ဂိုလ်အဖြစ် ဆောင်ရွက်ခဲ့ပြီး မြန်မာနိုင်ငံဆေးပညာရှင်အဖွဲ့ အလုပ်အမှုဆောင်အဖွဲ့ဝင် အဖြစ်လည်း ထမ်းဆောင်သည်။
အမျိုးသားစာပေဆု စိစစ်ရွေးချယ်ရေးကော်မတီအဖွဲ့ဝင်နှင့် စာပေဗိမာန် စာမူဆု စိစစ်ရွေးချယ်ရေးအဖွဲ့ အဖွဲ့ဝင်အဖြစ် ကွယ်လွန် ချိန်အထိဆောင်ရွက်သည်။
တရားရုံးချုပ်ရှေ့နေ ဒေါ်ဝေဝေလွင်နှင့် လက်ထပ် ခဲ့ပြီး သားနှစ်ဦးမွေးဖွားသည်။
ပါမောက္ခဒေါက်တာ သိန်းညွန့်ခေါ် ကဗျာဆရာ ညွန့်ဝေ(ကသာ)သည် ၂၀၁၁ ခုနှစ်၊ ဒီဇင်ဘာလ ၂၅ ရက်တွင် ရန်ကုန်မြို့၌ ကွယ်လွန်သည်။
စွယ်စုံကျမ်းနှစ်ချုပ်(၂၀၁၂) ကိုးကား ကဏ္ဍ:မြန်မာ ကဗျာဆရာများ ကဏ္ဍ:၁၉၃၂ မွေးဖွားသူများ ကဏ္ဍ:၂၀၁၁ ကွယ်လွန်သူများ ကဏ္ဍ:မြန်မာ ဆရာဝန်များ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
ဟန်ထွန်း၊ ဦး (၁၉၂၁-၂၀၁၁) ဆရာ ဦးဟန်ထွန်းကို အရိုးအကြောဆရာကြီး ဦးဘိုးရှိန်၊ ဒေါ်ချစ်ယုံတို့က ၁၉၂၁ ခုနှစ်တွင် ရေဦးမြို့နယ်၊ မြင်း ပေါက်ကျေးရွာ၌ မွေးဖွားသည်။
မွေးချင်းခုနစ်ဦးအနက် အငယ်ဆုံးသားဖြစ်သည်။
ဆရာဦးဟန်ထွန်းသည် ပါဠိစာပေကို ဓမ္မာ စရိယဘွဲ့ရသည်အထိ သင်ယူပြီး ဟိန္ဒူဘာသာ၊ သင်္သကရိုက်တို့ကိုလည်း သင်ယူသည်။
ဝိဇ္ဇာဘွဲ့နှင့် ပညာရေးဘွဲ့များ ရရှိသည်။
၁၉၆၄ ခုနှစ်တွင် တိုင်းရင်းဆေးပညာစာမေးပွဲကို ဒေသနာနယ၊ ဗေဒတ္ထနယဘာသာဂုဏ်ထူးဖြင့် အောင်မြင်သည်။
ဆရာဦးဟန်ထွန်းသည် သာသနာရေးဌာန၊ ပိဋကတ်တော်မြန်မာပြန်ဌာနခွဲ၌ စာပြုအယ်ဒီတာ၊ ပိဋကတ်တိုက်အုပ်အဖြစ် ၁၀ နှစ်နှင့် ပညာရေးဌာနတွင် အထက်တန်းပြဆရာအဖြစ် ငါးနှစ်အမှုထမ်းသည်။
၁၉၆၉ ခုနှစ်မှ ၁၉၈၅ ခုနှစ်အထိ ကျန်းမာရေးဝန်ကြီး ဌာန၊ တိုင်းရင်းဆေးပညာဦးစီးဌာန၌ အုပ်ချုပ်ရေးအရာ ရှိ(စီမံကိန်း)၊ တိုင်းရင်းဆေးပညာမွမ်းမံသင်တန်း ကျောင်းအုပ်၊ တိုင်းရင်းဆေးသိပ္ပံ (မန္တလေး) ကျောင်းအုပ် ကြီး၊ တိုင်းရင်းဆေးရုံ (မန္တလေး) ဆေးရုံအုပ်၊ တိုင်းရင်း ဆေးပညာအကြံပေးတာဝန်များကို ထမ်းဆောင်သည်။
ဆရာဦးဟန်ထွန်းသည် တာဝန်ထမ်းဆောင်စဉ် ၁၉၇၆ ခုနှစ်တွင် တရုတ်ပြည်သူ့သမ္မတနိုင်ငံသို့ သွားရောက်ကာ တရုတ်တိုင်းရင်းဆေးပညာကို လေ့ လာသည်။
ထိုနှစ်တွင် ဂျပန်နိုင်ငံ တိုကျိုမြို့၌ ကျင်းပသည့် အာရှ-ပစိဖိတ်ဒေသရှိ ဆေးဖက်ဝင်အပင်များ အာနိသင် ဆိုင်ရာဆွေးနွေးပွဲသို့ တက်ရောက်ဆွေးနွေးသည်။
ဆရာဦးဟန်ထွန်းသည် တာဝန်မှ အငြိမ်းစား ယူပြီးနောက် တိုင်းရင်းဆေးကျမ်းများဖြစ်သည့် လက် တွေ့အသုံးချမြန်မာ့ကုထုံးဆေးပညာကျမ်း၊ ပထမနှင့် ဒုတိယလက်တွေ့အသုံးချမြန်မာ့ဆေးနည်းတိုကျမ်း၊ လက်တွေ့အသုံးချမြန်မာ့နက္ခတ်ဆေးပညာကျမ်း၊ ဗုဒ္ဓခေတ်မှ ဆေးဝါးများစာအုပ်တို့ကို ရေးသားပြုစု ထုတေ်ဝသည်။
ထို့ပြင် ဗုဒ္ဓဘာသာသိစရာ ကျင့်စရာ ဘာသာရေးစာအုပ်ကိုလည်း ရေးသားပြုစုထုတေ်ဝ သည်။
၂၀၁၀ ပြည့်နှစ်တွင် ရေးသားထုတေ်ဝသော နရသုခိကျမ်းရင်းနှင့် စကားပြေကျမ်းစာအုပ်ဖြင့် ၂၀၁၀ ပြည့်နှစ် အမျိုးသားစာပေဆု သုတပဒေသာ (ရိုးရိုး သိပ္ပံ) ဆု ရရှိသည်။
တိုင်းရင်းဆေးသိပ္ပံကျောင်းအုပ်ကြီး (ငြိမ်း) ဆရာဦးဟန်ထွန်းသည် ၂၀၁၁ ခုနှစ်၊ ဇွန်လ ၂၉ ရက်တွင် မန္တလေးမြို့၌ ကွယ်လွန်သည်။
ကွယ်လွန်ချိန် တွင် ဇနီးဒေါ်ခင်ကြည်၊ သားသမီးငါးဦး၊ မြေး ၁၀ ဦးနှင့် မြစ်လေးဦး ကျန်ရစ်သည်။
စွယ်စုံကျမ်းနှစ်ချုပ်(၂၀၁၂) ကိုးကား Category:မြန်မာလူမျိုးများ အတ္ထုပ္ပတ္တိ။
thumbnail|ဖာလီဂရန်ဂျား ဖာလီဂရန်ဂျားကို အမေရိကန်နိုင်ငံ ကယ်လီဖိုးနီးယားပြည်နယ် ဆန်ဂျိုးစ်မြို့၌ ၁၉၂၅ ခုနှစ်တွင် မွေးဖွားသည်။
အထက်တန်းကျောင်းမှ ထွက်ပြီး မကြာမီ ရုပ်ရှင်ထုတ်လုပ်သူ ဆင်မြူရယ်ဂေါ်ဒွင်က စိတ်ဝင်စားသောကြောင့် ၁၉၄၃ ခုနှစ်တွင် ရိုက်ကူးခဲ့သည့် The North Star ဇာတ်ကားတွင် ဇာတ်ဝင်ခန်းအနည်းအကျဉ်း စတင်သရုပ်ဆောင်ခြင်းမှစ၍ ရုပ်ရှင်လောကသို့ ဝင်ရောက်ခဲ့သည်။
၁၉၄၄ ခုနှစ်တွင် The Purple Heart ဇာတ်ကားတွင် စတင်၍ အရေးကြီးသော ကဏ္ဍမှပါဝင်ခွင့်ရခဲ့သည်။
၎င်းသရုပ်ဆောင်ခဲ့သော ဇာတ်ကားအချို့မှာ Strangers on a Train, Rope, Enchantment Full House,Senso တို့ဖြစ်သည်။
၁၉၈၀ ခုနှစ်တွင် ကျော်ကြားသော ပြဇာတ်ဖြစ်သည့် Deathtrap တွင် သရုပ်ဆောင်ခဲ့သည်။
၁၉၉၅ ခုနှစ်တွင် The Carefree Tree ပြဇာတ်တွင် သရုပ်ဆောင်ခဲ့သည်။
၂၀၀၇ ခုနှစ်တွင်၎င်း၏Include Me Out: My Life From Goldwyn to Broadway အမည်ရှိသော ကိုယ်တိုင်ရေးအတ္ထုပ္ပတ္တိကို ရေးသားခဲ့သည်။
ဖာလီဂရန်ဂျားသည် မတ်လ ၂၇ ရက်တွင် နယူးယောက်မြို့၌ အသက် ၈၆ နှစ်တွင် ကွယ်လွန်သည်။
စွယ်စုံကျမ်းနှစ်ချုပ်(၂၀၁၂) ကိုးကား Category:အမေရိကန် အမျိုးသား ရုပ်ရှင်သရုပ်ဆောင်များ။
ကမ္ဘာ့ဟဲဗီးဝိတ်လက်ဝှေ့ချန်ပီယံ တစ်ဦးဖြစ်သူ ဂျိုဖရေဇီယာကို ၁၉၄၄ ခုနှစ်၊ ဇန်နဝါရီ ၁၂ ရက်တွင် အမေရိကန်ပြည်ထောင်စု၊ ကာရို လိုင်းနားပြည်နယ်တောင်ပိုင်းရှိ ဘူးဖို့မြို့၌ မွေးဖွားသည်။
ဖရေဇီယာသည် ၁၉၇၀ ခုနှစ် ဖေဖော်ဝါရီ ၁၆ ရက်တွင် နယူးယောက်စီးတီး၌ ပြုလုပ်သော လက်ဝှေ့ ထိုးသတ်ပွဲတွင် ပြိုင်ဘက်ဖြစ်သူ ဂျင်မီအဲလစ်စ်ကို ငါးချီ ဖြင့် အလဲထိုးနိုင်ခဲ့ပြီး ၁၉၇၃ ခုနှစ် ဇန်နဝါရီ ၂၂ ရက် တွင်ပြုလုပ်သော ပြိုင်ပွဲတွင်မူ ပြိုင်ဘက်ဂျော့ဖိုမန်ကို ရှုံးနိမ့်ခဲ့သည်။
ဖရေဇီယာသည် အပျော်တမ်းကစားခဲ့ သော ပွဲစဉ်များတွင်ပင် အကောင်းဆုံးဟဲဗီးဝိတ်ကစား သမားဖြစ်ခဲ့သည်။
ဖရေဇီယာသည် ၁၉၆၅ ခုနှစ် ဩဂုတ်လမှစတင်၍ အပျော်တမ်းလက်ဝှေ့ ကစား သမားအဖြစ်မှ ကြေးစားလက်ဝှေ့ကစားသမားအဖြစ် ယှဉ်ပြိုင်ခဲ့သည်။
အရပ် ၅ ပေ ၁၁ လက်မ၊ ကိုယ်ခန္ဓာ အလေးချိန် ၂၀၅ ပေါင်ရှိပြီး အမြဲတကွ်ကြထက်သန် သောပုံစံနှင့် စွမ်းအားပြည့် ဘယ်ဝိုက်လက်သီးပိုင်ရှင် ဖရေဇီယာကို ဟဲဗီးဝိတ်ချန်ပီယံဟောင်း ရော်ကီမာစီရာ နိုနှင့် ခိုင်းနှိုင်းလေ့ရှိကြသည်။
၁၉၆၈ ခုနှစ် မတ်လတွင် ၎င်း၏ပြိုင်ဘက်ဟောင်းဖြစ်သူ ဘူစတာမက်သစ်ကို ၁၁ ချီတွင် အလဲထိုးနိုင်ခဲ့သည်။
၁၉၇၁ ခုနှစ်တွင် ဟဲဗီးဝိတ်ချန်ပီယံနှစ်ဦးဖြစ်သူ မိုဟာမက်အလီအနိုင်ရ ရှိခဲ့သည်။
၁၉၇၄ ခုနှစ်တွင် မိုဟာမက်အလီနှင့် ဒုတိယအကြိမ် ဂျိုဖရေဇီယာတို့သည် မက်ဒီဆင် ဥယျာဉ်တွင်ပြုလုပ်သော လက်ဝှေ့ထိုးသတ်ပွဲတွင် ထိပ်တိုက်ရင်ဆိုင်ယှဉ်ပြိုင်ခဲ့ရာ ၁၅ ချီ ထိုးသတ်ခဲ့ပြီး ဖရေဇီယာအနိုင်ရရှိခဲ့သည်။
၁၉၇၄ ခုနှစ်တွင် မိုဟာမက် အလီနှင့် ဒုတိယအကြိမ် ယှဉ်ပြိုင်ထိုးသတ်ခဲ့ရာ ၁၂ ချီဖြင့်ရှုံးနိမ့်ခဲ့သည်။
၁၉၇၅ ခုနှစ် အောက်တိုဘာတွင် ဖိလစ်ပိုင်နိုင်ငံ၌ မိုဟာမက်အလီနှင် တတိယအကြိမ် ထိုးသတ်ခဲ့သည်။
ထိုလက်ဝှေ့ပွဲကို မနီလာမြို့က ရင်သိမ့်တုန်ဖွယ်ရာ ယှဉ်ပြိုင်မှုဟု ကျော်ကြားလူသိ များခဲ့သည်။
ထိုပွဲတွင် အလီသည် ၁၄ ချီ ခက်ခဲပင်ပန်းစွာ ထိုးသတ်ခဲ့ရပြီး ဖရေဇီယာကို အနိုင်ရရှိခဲ့သည်။
ပြိုင်ပွဲအနည်းငယ် ယှဉ်ပြိုင်ခဲ့ပြီးနောက် ၁၉၇၆ ခုနှစ်တွင် လက်ဝှေ့လောကမှ အနားယူခဲ့သည်။
၁၉၈၁ ခုနှစ်တွင် ပြန်လည်ဝင်ရောက်ခဲ့သော်လည်း မအောင်မြင်ခဲ့ပေ။
ထို့နောက်ပိုင်းတွင် ဖီလာဒဲ့ဖီးယားပြည်နယ်၌ အားကစားရုံ ဖွင့်လှစ်ခဲ့သည်။
နိုင်ငံတကာ လက်ဝှေ့ အကျော်အမော်များစာရင်းတွင် ပါဝင်ပြီး ရွှေခါးပတ်ဆု ရသူဂျိုဖရေဇီယာသည် ၂၀၁၁ ခုနှစ် နိုဝင်ဘာ ၇ ရက် တွင် အသည်းကင်ဆာရောဂါဖြင့် ကွယ်လွန်သည်။
300px|thumbnail|ဂျာရယ်လ်ဒင်းန် ဖယ်ရာယို နိုင်ငံရေးနှင့် ရှေ့နေလုပ်ငန်းများလုပ်ဆောင်ခဲ့ပြီး စာပေများလည်းရေးသားခဲ့သူ ဂျာရယ်လ်ဒင်းန် ဖယ်ရာရိုကို ၁၉၃၅ ခုနှစ်၊ ဩဂုတ်လ၂၆ ရက်တွင် အမေရိကန်နိုင်ငံ၊ နယူးယောက်မြို့၌မွေးဖွားသည်။
ဖယ်ရာရိုသည် ၁၉၈၄ ခုနှစ်တွင် နိုင်ငံရေးလှုပ်ရှားမှုများ စတင်ပြုလုပ် ခဲ့သည်။
အသက် ၁၆နှစ်အရွယ်တွင် မေရီမောင့်မက်ဟတ်တန်ကောလိပ်သို့ပညာသင်ဆုရရှိ၍ တက်ရောက်ပညာသင်ကြားခဲ့သည်။
၁၉၅၆ ခုနှစ်တွင် ဘွဲ့ရခဲ့ပြီး မကြာမီ နယူးယောက်မြို့ပုဂ္ဂလိကကျောင်းတစ်ကျောင်းတွင် ဆရာမအဖြစ်လုပ်ကိုင်ခဲ့သည်။
ဥပဒေရေးရာများကို စိတ်ဝင်စားသောကြောင့် ဖို့ဒ်ဟမ်တက္ကသိုလ်တွင် ညကျောင်းတက်၍ ၁၉၆၀ခုနှစ်တွင် ဥပဒေဘွဲ့ရရှိခဲ့သည်။
ထိုနှစ်တွင် ဂျွန်ဇက်ကာရိုနှင့် လက်ထပ်ပြီး သားသမီး ၃ ယောက်ရရှိသည်။
၁၉၇၄ ခုနှစ်တွင် ခရိုင်လက်ထောက်အကျိုးတော်ဆောင်ရှေ့နဖြေစ်ခဲ့သည်။
၎င်း၏ရှေ့နေလုပ်သက်တစ်လျှောက်တွင် မတရားဖိနှိပ်ခံရသူ ဒုက္ခသည်များအထူးစောင့်ရှောက်ရေးအဖွဲ့ကိုဖွဲ့စည်း၍ ကလေးသူငယ်များနှင့်သက်ကြီးရွယ်အိုများ ပါဝင်ပတ်သက်နေသော ရာဇဝတ်မှုများ၊ လိင်ပိုင်းဆိုင်ရာ အနိုင်ကျင့်ခံရမှုများနှင့် အိမ်တွင်းမတရားနှိပ်စက်ခံရသူများကို ဦးစားပေး၍ အကျိုးဆောင်ပေးခဲ့သည်။
၁၉၇၈ ခုနှစ်တွင် နယူးယောက်မြို့ခရိုင်ရွေးကောက်ပွဲတွင် အနိုင်ရရှိခဲ့သည်။
ဖယ်ရာရို၏တတိယသက်တမ်းတွင် အမျိုးသမီးများ၏ တန်းတူအခွင့်အရေးရရှိရန်အတွက် တိုက်ပွဲဝင်ခဲ့သည်။
အမျိုးသမီးအနည်းစုသာရှိသော လွှတ်တော်တွင် ကျားမအခွင့်အရေးတန်းတူရယူလိုသည့် အမျိုးသမီးဝါဒရေးရာလှုပ်ရှားမှုများတွင် စွမ်းအားရှိသောသူတစ်ယောက်ဖြစ်ခဲ့သည်။
ဒုတိယသက်တမ်းတွင် ပါတီ၏အနာဂတ်ဦးတည်ချက်နှင့် မူဝါဒရေးရာများရေးဆွဲရာတွင်ကဏ္ဍတစ်ရပ်အနဖြေင့် ပါဝင်ခဲ့သည်။
ဖယ်ရာရိုရေးသားခဲ့သော စာအုပ် အချို့မှာ My Story,Changing History:Women, Power and Politics တို့ဖြစ်သည်။
ဥရောပတိုက်၏ ဂေါဖ့် စတားဆီဗ်ဘဲလ်စတာရိုစ်ကို ၁၉၅၇ ခုနှစ် ဧပြီလ ၉ ရက် နေ့တွင် စပိန်နိုင်ငံ ပတ်ဒရီနာမြို့၌ မွေးဖွားသည်။
ဆီဗ်သည် ဂေါက်သီးအားကစားကို ခုံမင်သောမိသားစုမှ ပေါက်ဖွားလာသူဖြစ်သည်။
၎င်း၏ အစ်ကိုနှင့်ဦးလေး မှာ ကြေးစားဂေါက် သီး အားကစားသမားများဖြစ်ကြ သည်။
ဆီဗ်၏ ကစားပွဲများတွင် ဖန်တီးနိုင်စွမ်းရှိခြင်း၊ စိတ်ကူးစိတ်သန်းကောင်းခြင်းနှင့် ပါရမီထူးခြင်းတို့သည် ထူးခြားသည့် ဝိသေသများဖြစ်ကြသည်။
ဆီဗ်သည် ၁၉၇၄ ခုနှစ်မှစ၍ ဂေါဖ့်အားကစားကို စတင် လေ့လာ လိုက်စားခဲ့သည်။
ထိုနှစ်မှာပင် အသက် ၁၆ နှစ် အရွယ်ဖြင့် စပိန်ကြေးစားတံခွန်စိုက်ဆုရရှိသည်။
၁၉၇၆ ခုနှစ်၊ အသက် ၁၉ နှစ်အရွယ်တွင် British Open ဂေါ့ဖ် ပြိုင်ပွဲ၌ ရိုက်ချက်လေးချက်ဖြင့် အနိုင်ရခဲ့သည်။
၁၉၈၀ ပြည့်နှစ်တွင် ကျင်းပသော U.S.Opean မာစတာပြိုင်ပွဲ တွင် ရှုံးနိမ့်ခဲ့သည်။
၁၉၈၁ ခုနှစ်တွင် ယူရိုပီယံ Ryder Cup အဖွဲ့တွင် U.S. PGA ပွဲစဉ်များ ကစားနိုင်ရန် အတွက် ဆန္ဒပြုခံရသည်။